กิตติศักดิ์ รัฐประเสริฐ

พลเอก กิตติศักดิ์ รัฐประเสริฐ (เกิด 22 เมษายน พ.ศ. 2489) เป็นทหารและนักการเมืองชาวไทย อดีตผู้ช่วยหัวหน้านายทหารฝ่ายเสนาธิการ ประจำรัฐมนตรีว่าการกระทรวงกลาโหม (ชวน หลีกภัย) อดีตเลขาธิการพรรคความหวังใหม่ อดีตประธานที่ปรึกษาพรรคไทยศรีวิไลย์, พรรคประชาสันติ และพรรคต้นตระกูลไทย และอดีตกรรมการบริหารพรรคการเมืองใหม่ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคการเมืองใหม่

 ประวัติ 

 ชีวิตส่วนตัว 
กิตติศักดิ์ รัฐประเสริฐ มีชื่อเล่นว่า อู๊ด หรือ เสธ.อู๊ด เกิดเมื่อวันที่ 22 เมษายน พ.ศ. 2489 ที่ตำบลมะขามหย่ง อำเภอเมืองชลบุรี จังหวัดชลบุรี เป็นบุตรชายของนายบุญยืน รัฐประเสริฐ (แซ่เตียว) กับนางสุพรรณี รัฐประเสริฐ (นามสกุลเดิม ยศไกร) 

พล.อ. กิตติศักดิ์ สมรสกับ ดร.บวรพรรณ รัฐประเสริฐ (นามสกุลเดิม วีระปรีย) บุตรสาวของ พล.อ. ประลอง วีระปรีย กับคุณหญิงวัลลีย์ วีระปรีย (เสนาณรงค์) มีบุตรชาย 2 คนคือพล.อ.กิตติศักดิ์ รัฐประเสริฐ จากไทยรัฐ 

 บวรศักย์ รัฐประเสริฐ
 บวรสิทธิ์ รัฐประเสริฐ

 การศึกษา 
กิตติศักดิ์ รัฐประเสริฐ จบการศึกษาดังนี้ 

 โรงเรียนผะดุงศิษย์พิทยา
 โรงเรียนสารวิทยา
 โรงเรียนอำนวยศิลป์
 โรงเรียนเตรียมทหาร รุ่นที่ 7
 โรงเรียนนายร้อยพระจุลจอมเกล้า รุ่นที่ 18 (รุ่นเดียวกับ พล.อ. สพรั่ง กัลยาณมิตร และพล.อ. ปฐมพงษ์ เกษรศุกร์)
 โรงเรียนเสนาธิการทหารบก หลักสูตรหลักประจำ ชุดที่ 57
 หลักสูตรนักยุทธศาสตร์รุ่นที่ 1 จากกรมยุทธการทหาร
 วิทยาลัยเสนาธิการทหาร รุ่นที่ 32
 โรงเรียนศูนย์รักษาความปลอดภัย หลักสูตรการต่อต้านการก่อวินาศกรรม
 วิทยาลัยป้องกันราชอาณาจักร รุ่นที่ 41
 ปริญญาโท พัฒนบริหารศาสตรมหาบัณฑิต ทางรัฐประศาสนศาสตร์ จากสถาบันบัณฑิตพัฒนบริหารศาสตร์ 
 ปริญญาเอก มหาวิทยาลัยราชภัฏสวนสุนันทา

 การทำงาน 

 ราชการทหาร 
ตำแหน่งแรกที่ พล.อ. กิตติศักดิ์ ที่รับราชการ คือ ผู้บังคับหมวดทหารช่าง กองพันทหารช่างที่ 1 รักษาพระองค์ และไปราชการพิเศษที่สาธารณรัฐเวียดนาม ในปี พ.ศ. 2514 - 2515 ในตำแหน่งผู้บังคับหมวดกองร้อยขนส่ง กองกำลังทหารไทยในสาธารณรัฐเวียดนาม ผลัดที่ 5 เมื่อครั้งมียศ ร้อยตรี

พล.อ. กิตติศักดิ์เคยได้รับโปรดเกล้าเป็นนายทหารราชองครักษ์เวร เคยเป็นผู้บังคับบัญชาสำนักงานทหารพัฒนา ระหว่างวันที่ 1 ตุลาคม พ.ศ. 2536 - 30 กันยายน พ.ศ. 2539 เมื่อครั้งมียศ พลตรี 

เป็นผู้ช่วยหัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม (อัตรา "พลโท") และได้รับโปรดเกล้าฯเป็น พลเอก เมื่อวันที่ 2 ตุลาคม พ.ศ. 2543 และเข้าโครงการเกษียณอายุราชการก่อนกำหนดเมื่ออายุได้ 53 ปี โดยมีตำแหน่งสุดท้ายเป็นเลขานุการส่วนตัวและหน้าห้องของ ชวน หลีกภัย ขณะดำรงตำแหน่งนายกรัฐมนตรีและรัฐมนตรีว่าการกระทรวงกลาโหม

 การเมือง 
บทบาทในทางการเมือง พล.อ. กิตติศักดิ์ เคยลงรับเลือกตั้งในพื้นที่เขต 1 กรุงเทพมหานคร (เขตบางซื่อ, เขตดุสิต, เขตราชเทวี) ในการเลือกตั้งทั่วไปวันที่ 2 กรกฎาคม พ.ศ. 2538 สังกัดพรรคประชาธิปัตย์ แต่ไม่ได้รับการเลือกตั้ง จากนั้นได้ไปช่วยเหลือ ชิงชัย มงคลธรรม ฟื้นฟูพรรคความหวังใหม่ ขึ้นอีกครั้ง ในปี พ.ศ. 2545 และได้ลาออกไปเมื่อต้นปี พ.ศ. 2546

จากนั้นได้เข้าร่วมกับทางกลุ่มพันธมิตรประชาชนเพื่อประชาธิปไตย (พธม.) เข้าร่วมการชุมนุมทั้งในปี พ.ศ. 2549 และ พ.ศ. 2551 หลังจากนั้นได้เข้าร่วมก่อตั้งพรรคการเมืองใหม่ของทางกลุ่มพันธมิตรฯ โดยมีชื่อเป็นกรรมการบริหารพรรคด้วย

ในวันที่ 24 มิถุนายน พ.ศ. 2553 ที่ประชุมของพรรคการเมืองใหม่ ได้มีมติส่ง กิตติศักดิ์ ลงสมัครรับเลือกตั้งในเขต 6 กรุงเทพมหานคร (เขตบึงกุ่ม, เขตคลองสามวา, เขตคันนายาว, เขตหนองจอก ) ในการเลือกตั้งแทนที่ ทิวา เงินยวง ส.ส.เก่าของพรรคประชาธิปัตย์ ที่ถึงแก่กรรมไป ซึ่งนับว่าเป็นครั้งแรกที่ทางพรรคการเมืองใหม่ได้ส่งผู้สมัครลงรับเลือกตั้งด้วย

แต่ทว่าในวันรุ่งขึ้น พล.อ. กิตติศักดิ์ ได้ประกาศถอนตัว เนื่องจากอ้างว่า สำรวจคะแนนเสียงแล้วไม่ดี และไม่ต้องการแข่งกับผู้สมัครจากพรรคเพื่อไทย คือ ก่อแก้ว พิกุลทอง เนื่องจากได้รับข้อหาผู้ก่อการร้ายในระหว่างเหตุการณ์การชุมนุมของกลุ่มคนเสื้อแดง พ.ศ. 2553 ซึ่งเรื่องนี้ได้ก่อให้เกิดการวิพากษ์วิจารณ์ต่อมามากมายการเมืองใหม่ ส่ง กิตติศักดิ์ ลงเลือกตั้งซ่อมสส.กทม. จากเอ็มไทย"กิตติศักดิ์" ถอนตัวลงเลือกตั้งซ่อมเขต 6 จากกรุงเทพธุรกิจ

ต่อมา พล.อ. กิตติศักดิ์ได้ลาออกจากพรรคการเมืองใหม่และยุติบทบาททั้งหมดที่เกี่ยวข้องกับพันธมิตรประชาชนเพื่อประชาธิปไตยแล้ว เพราะเหตุความไม่โปร่งใสในการเป็นกรรมการบริหารพรรคของสมาชิกบางคนจดหมายเปิดผนึกถึง......."คนดีชอบแก้ไข" คำชี้แจงจากเจ้าตัว ใน โอเคเนชั่นมั่ว คำชี้แจงของเจ้าตัว ใน เฟซบุ๊กเป็นปัจจุบันมีตำแหน่งเป็น ประธานภาคีเครือข่ายต่อต้านการทุจริตคอร์รัปชั่นของชาติ (ปปช.ภาคประชาชน) และเป็นวิทยากรประจำรายการ ห่วงบ้านห่วงเมือง เป็นประจำทุกวันศุกร์ เวลา 21.00-22.00 น. ทางช่องไททีวี

ต่อมาในการเลือกตั้งทั่วไปวันที่ 3 กรกฎาคม พ.ศ. 2554 ได้เข้าร่วมกิจกรรมทางการเมืองกับพรรคประชาสันติสรุปบัญชีโยกย้ายนักการเมืองล่าสุด โดยลงสมัคร ส.ส.ระบบบัญชีรายชื่อ ลำดับที่ 2 ของพรรครายชื่อผู้สมัคร ส.ส.บัญชีรายชื่อ พร้อมนโยบายของพรรคการเมือง จากเว็บไซต์ สำนักงาน กกต. สืบค้นวันที่ 3 มิถุนายน 2554

ต่อมาเมื่อวันที่ 12 กุมภาพันธ์ พ.ศ. 2558 มีการประชุมสภานิติบัญญัติแห่งชาติ ครั้งที่ 10/2558 มีขอเสนอให้ตั้งคณะกรรมาธิการวิสามัญศึกษาปัญหาการบังคับใช้พระราชบัญญัติปิโตรเลียม พ.ศ. 2514 และพระราชบัญญัติภาษีเงินได้ปิโตรเลียม พ.ศ. 2514 ซึ่งในที่ประชุมสภานิติบัญญัติแห่งชาติ พล.อ. กิตติศักดิ์ ได้รับการเสนอชื่อให้เป็นกรรมาธิการวิสามัญและได้รับการแต่งตั้งให้เป็นที่ปรึกษาคณะกรรมาธิการวิสามัญฯในเวลาต่อมา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๗, ๒ ธันวาคม ๒๕๔๑
 ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๒๐, ๓ ธันวาคม ๒๕๓๗
 ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๙๐ ตอนที่ ๖๔ ง ฉบับพิเศษ หน้า ๕, ๖ มิถุนายน ๒๕๑๖
 ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๔ ตอนที่ ๘๑ ง ฉบับพิเศษ หน้า ๕๐, ๑ กันยายน ๒๕๒๐
 ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๖ ตอนที่ ๑๐๒ ง ฉบับพิเศษ หน้า ๑๑๙, ๓๐ มิถุนายน ๒๕๓๒
 ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๔ ตอนที่ ๑๑ ง ฉบับพิเศษ หน้า ๒, ๒๑ มกราคม ๒๕๓๐
 พ.ศ. 2551 – 80px เหรียญกาชาดสมนาคุณ ชั้นที่ 1
 พ.ศ. 2539 – 80px เหรียญกาชาดสรรเสริญ

 ต่างประเทศ 

  :
 พ.ศ. 2514 – 80x80px เหรียญเกียรติยศกองทัพเวียดนาม ชั้นที่ 1https://www.facebook.com/photo/?fbid=10224898579344422&set=a.3563752045146&comment_id=973954647020097&reply_comment_id=1470208560411329&notif_id=1690467113733508&notif_t=comment_mention&ref=notif
 พ.ศ. 2514 – 80x80px ซิฟเวิลแอคเชิน ยูนิท ไซเทเชิน
 พ.ศ. 2514 – 80x80px เหรียญรณรงค์เวียดนาม
 พ.ศ. 2514 – 80x80px เหรียญพัฒนาชนบท ชั้นที่ 2
 พ.ศ. 2514 – 80x80px เหรียญชูเกียรติทหารผ่านศึก ชั้นที่ 2
 พ.ศ. 2514 – 80x80px เหรียญเยาวชนกีฬา ชั้นที่ 2

  :
 พ.ศ. 2514 – 80x80px เหรียญคอมเมนเดชัน (ทหารบก)

 ดูเพิ่ม 
 การเลือกตั้งซ่อมสมาชิกสภาผู้แทนราษฎรเขต 6 กรุงเทพมหานคร พ.ศ. 2553

 อ้างอิง 

 แหล่งข้อมูลอื่น 
 การปราศรัยบนเวที พธม.

หมวดหมู่:บุคคลจากอำเภอเมืองชลบุรี
หมวดหมู่:ทหารบกชาวไทย
หมวดหมู่:ราชองครักษ์เวร
หมวดหมู่:นักการเมืองจากจังหวัดชลบุรี
หมวดหมู่:พรรคประชาธิปัตย์
หมวดหมู่:พรรคความหวังใหม่
หมวดหมู่:พรรคต้นตระกูลไทย
หมวดหมู่:พรรคสังคมประชาธิปไตยไทย
หมวดหมู่:พรรคไทยศรีวิไลย์
หมวดหมู่:พรรคประชาสันติ
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากโรงเรียนสารวิทยา
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา